HSD'ê 9 Kesên Dîlgirtî ji Destê DAIŞ’ê Rizgar Kirine
HSD' ê dîyar dike ku çekdarên DAIŞ’ê kesên dilgirtî li baskê bakur yê li dawîya girtîgehe de radigirin.
Hêzên Sûrîya Demokratîk (HSD) îro Sêşemê bi daxuyanîye ragihand ku wan neh endamên xwe yên ku ji alîyê çekdarên Dewleta Îslamî (DAIŞ) ve li hindurê girtîgeha Sina dîl hatibûn girtin, azad kirine. Li derdora girtîgeha Sîna ya bajarê Hesekê piştî çekdarên DAIŞ'ê şeva Pêncşemêya borî bi armanca revandina zêdetirî 3. 000 endamên xwe yên li vê girtigehê êrîş kir. Piştî êrîşê hin hin çekdarên DAIŞ'ê ku ji derve ve êrîş kiribûn tevlî yên di hindurê girtîgehê bibûn û hejmarek endamên hezên Kurd dîl girtibûn. Di navbera Hêzên Ewlekarîya Hindurîn ya Bakur û Rojhilatê Sûrîyê yên HSD’ê û şaneyên çekdarên DAIŞ’ê de îro di roja 6'an de şer û pevçûnên dijwar didomin. HSD' ê dîyar kir ku çekdarên DAIŞ’ê kesên dîlgirtî li baskê bakur yê li dawîya girtîgehe de radigirin. Hevdem, HSD' ê da zanîn ku niha nêzî çekdarên DAIŞ’ê li nava girtigehê dene û di opearsyona îro de wan bilî rizagrkirina 9 kesên dîl, kontrola pirtir beş û şaneyên girtîgehe bi dest xistine. Karbidestên Kurd dibêjin ku DAIŞ kesên piçûk yên girtî wek mertalên mirovî bikar tîne û jiber vê yekê hêzên ewlekarî neçar mane ku operasyonê paşde bixin. Komên mafên mirovan û alîkarîyê dibêjin li gor agahîyan girtîyên zarok di pevçûnan de hatine kuştin û birîndar kirin. Serokê Çavdêrîya Sûrî ya jibo Mafê Mirovan (SOHR) Ramî Abdurrahman jî ragihand ku bi dehan zarok bi şev bi otobusan ji girtîgehê hatine veguhestin. Lê ,hejmareke ji wan hîn di bin destê çekdarên ku xwe li baskê bakur vedişêrin de, mane. Ramî Abdurrahman got ku di nava destên çekdarên DAIŞ'ê de 27 endamên HSD'ê hene. Lê, HSD'ê heta niha ser kesên dilgirtî de hejmareke fermî eşkere nekiriye.